L 280/50
SK
Úradný vestník Európskej únie
28.10.2022
(5)
Výrobcovia boli požiadaní, aby overili predbežné údaje v súlade s článkom 7 ods.
5 nariadenia (EÚ) 2019/631 a informovali Komisiu o akýchkoľvek chybách do troch mesiacov od doručenia oznámenia.
Oznámenie o chybách predložilo 63 výrobcov osobných vozidiel a 42 výrobcov ľahkých úžitkových vozidiel.
(6)
Predbežné údaje zahŕňali korekčné faktory pre osobné vozidlá, vypočítané v súlade s článkom 7 ods.
2 vykonávacieho nariadenia Komisie (EÚ) 2017/1153 (2), ako aj pre ľahké úžitkové vozidlá, vypočítané v súlade s článkom 6 ods.
2 vykonávacieho nariadenia Komisie (EÚ) 2017/1152 (3).
Vzhľadom na to, že konečné korekčné faktory boli rovnaké v prípade všetkých výrobcov a ich združení, výpočet priemerných špecifických emisií nebolo potrebné opraviť.
(7)
V prípade dvoch výrobcov osobných vozidiel a jedného výrobcu ľahkých úžitkových vozidiel boli všetky vozidlá uvedené v predbežnom súbore údajov mimo rozsahu pôsobnosti nariadenia (EÚ) 2019/631.
V prípade jedného výrobcu osobných vozidiel neboli v prípade žiadneho z vozidiel v predbežnom súbore údajov vykázané hodnoty špecifických emisií CO2 podľa NEDC, a preto sa tento výrobca v tomto rozhodnutí neuvádza.
(8)
V prípade zvyšných 30 výrobcov osobných vozidiel a 26 výrobcov ľahkých úžitkových vozidiel, ktorí neoznámili žiadne chyby v súboroch údajov ani inak nezareagovali, by sa predbežné údaje a predbežné výpočty priemerných špecifických emisií a cieľových hodnôt špecifických emisií mali potvrdiť.
(9)
Komisia overila chyby, ktoré oznámili výrobcovia, ako aj dôvody na ich opravu, a predbežný súbor údajov potvrdila alebo prípadne upravila.
V dôsledku toho by sa v prípade 93 výrobcov osobných vozidiel a 68 výrobcov ľahkých úžitkových vozidiel mali predbežné údaje potvrdiť alebo upraviť.
(10)
V súlade s článkom 4 nariadenia (EÚ) 2019/631 by sa mal výrobca považovať za výrobcu, ktorý dodržal svoju cieľovú hodnotu špecifických emisií, ak jeho priemerné špecifické emisie CO2 uvedené v tomto rozhodnutí neprekračujú jeho cieľovú hodnotu špecifických emisií.
V súlade s článkom 6 uvedeného nariadenia by sa v prípade výrobcov, ktorí sú členmi združenia, malo dodržiavanie posudzovať na úrovni združenia.
V prípade výrobcov alebo združení, ktorým bola udelená výnimka z ich cieľových hodnôt špecifických emisií na kalendárny rok 2020 v súlade s článkom 10 uvedeného nariadenia, sa priemerné špecifické emisie CO2 posúdia z hľadiska spĺňania udelených výnimočných cieľových hodnôt.
(11)
V súlade s článkom 4 ods.
3 nariadenia (EÚ) 2019/631 sa v prípade každého výrobcu alebo združenia na účely určenia priemerných špecifických emisií CO2 pre daného výrobcu alebo združenia zohľadňuje len 95 % ich nových osobných vozidiel zaevidovaných v kalendárnom roku 2020, ktoré boli vybrané na základe ich úrovní emisií.
(12)
V súlade s článkom 5 nariadenia (EÚ) 2019/631 sa pri výpočte priemerných špecifických emisií CO2 výrobcov osobných vozidiel každé nové osobné vozidlo so špecifickými emisiami CO2 menej ako 50 g CO2/km (NEDC) započítava ako dve osobné vozidlá v kalendárnom roku 2020, a to až do príspevku superkreditov vo výške 7,5 g CO2/km v prípade každého výrobcu alebo združenia.
(13)
Úspory emisií CO2 dosiahnuté vďaka inovatívnym technológiám, ktoré majú overiteľný prínos k zníženiu emisií CO2 a Komisia ich schválila v súlade s článkom 11 nariadenia (EÚ) 2019/631 (ekologické inovácie), sa v prípade každého výrobcu alebo združenia berú do úvahy pri výpočte priemerných špecifických emisií CO2 až do celkového príspevku vo výške 7 g CO2/km.
V kalendárnom roku 2020 sa zohľadňujú len úspory emisií CO2 dosiahnuté vďaka ekologickým inováciám a určené na základe NEDC.
(2) Vykonávacie nariadenie Komisie (EÚ) 2017/1153 z 2. júna 2017, ktorým sa stanovuje metodika určovania korelačných parametrov potrebných na zohľadnenie zmien v regulačnom skúšobnom postupe a mení vykonávacie nariadenie (EÚ) č. 1014/2010 (Ú. v.
EÚ L 175, 7.7.2017, s. 679).
(3) Vykonávacie nariadenie Komisie (EÚ) 2017/1152 z 2. júna 2017, ktorým sa stanovuje metodika určovania korelačných parametrov potrebných na zohľadnenie zmien v regulačnom skúšobnom postupe, pokiaľ ide o ľahké úžitkové vozidlá, a mení vykonávacie nariadenie (EÚ) č. 293/2012 (Ú. v.
EÚ L 175, 7.7.2017, s. 644).